
A csökkent ovarialis rezerv kezelése korai coastinggal: új remény az alacsony válaszkészség terápiájában?

Dolgozatom témájául a petefészek által adott alacsony válaszkészség új módszerrel történő kezelését választottam. Azoknál a gyermeket vállalni szándékozó nőknél, akiknek petefészek koruk előrehaladott állapotban van, petesejtjeik száma drasztikusan csökken, és a hormonális stimulációkra szervezetük rosszul reagál - függetlenül a biológiai kortól. A kor emelkedése azonban fokozottan veszélyeztetetté teszi a nőket az alacsony válaszkészségre. Az asszisztált reprodukciós technikák (ART) igyekeznek segítséget nyújtani, azonban a 35 év felett vagy későbbi életkorban jelentkező nők petefészke csökkent működéssel bír, a válaszkészség nem megfelelő, ennek következtében nem sikerül terhességet létrehozni.
A vizsgálatban a stimulációk során 34 cikluson keresztül követtem nyomon a betegek hormonszintjeit retrospektív módon. A vizsgálat alapját képezték a nők életkorának, anti-Müllerian hormon szintjének, basalis FSH, LH és E2 értékeinek, valamint a stimulációkra adott reakciók során kapott hormonális értékeknek az elemzése. A továbbiakban a stimulációk során felhasznált hormonok mennyisége, a petesejtek punkciójának napja, a leszívott petesejtek száma, a megtermékenyítés módja, a transzferált embriók száma és a terhesség létrejöttének vagy elmaradásának összehasonlítására került sor.
A vizsgált nők hormonális értékei a csökkent petefészek tartaléknak (DOR) megfelelően átlagosan magas FSH és átlagosan alacsony E2 szintet mutattak a ciklus 5. vagy 6. napján, amely hormonszintek a korai coasting hatására az FSH esetén jelentős csökkenést, míg az E2 esetén fokozott növekedést mutattak. Mindezek hátterében feltételezhetően több jótékony hatású biokémiai folyamat állhat



